ອົງການ WHO ເຕືອນເຖິງ ຄວາມຮ້າຍແຮງ ຂອງໄວຣັສ Zika ທີ່ກຳລັງລະບາດ ຢູ່ໃນຂະນະນີ້
ທ່ານ Collovati ທີ່​ຫ້ອງ​ແລັບ Sangue Bom ​ໃນ​ປອກ​ຕຸຍ​ການ​ກ່າວ​ວ່າ​ ສະຖານະ​ການ​ນີ້ ແມ່ນ​ເປັນ​ທີ່​ໜ້າ​ຕື່ນ​ຕົກ​ໃຈ ບໍ່​ພຽງ​ແຕ່​ຢູ່​ໃນປະເທດ Brazil ​ເທົ່າ​ນັ້ນ.
ຫົວໜ້າຂອງອົງການອະນາໄມໂລກ ຫຼື ກ່າວວ່າ ພະຍາດ ທີ່ຄ້າຍກັບໄຂ້ຫວັດ ຊຶ່ງມີສາເຫດມາຈາກເຊື້ອໄວຣັສທີ່ເກີດມາ ຈາກຍຸງ ທີ່ເອີ້ນວ່າ Zika ນັ້ນ ອາດແຜ່ລະບາດຢ່າງກ້ວາງຂວາງ ໃນທົ່ວອາເມຣິກາ ເຊື້ອໄວຣັສເຂດຮ້ອນທີ່ວ່ານີ້ ມີການຖິ້ມໂທດ ໃສ່ວ່າ ເປັນສາເຫດທີ່ພາໃຫ້ເດັກທາລົກເກີດມາບໍ່ສົມປະກອບ ຢ່າງຮ້າຍແຮງ ແລະລັດຖະບານຂອງບາງປະເທດເຕືອນບັນດາ ແມ່ຍິງວ່າ ບໍ່ໃຫ້ຖືພາ ໃນອີກຊ່ວງໄລຍະ 2 ປີ ຕໍ່ໜ້ານີ້ ຊຶ່ງ Maria- ma Diallo ນັກຂ່າວຂອງ VOA ມີລາຍລະອຽດກ່ຽວກັບເລື້ອງນີ້ ຊຶ່ງວັນນະສອນ ຈະນຳມາສະເຫນີທ່ານໃນອັນດັບຕໍ່ໄປ ຫ້ອງແລັບວິໄຈໃນນະຄອນ Rio de Janeiro ປະເທດບຣາຊີລ ໄດ້ໃຫ້ບໍລິການ ການກວດ ຢ່າງໄວວາ ທີ່ຈະຊອກຫາເຊື້ອໄວຣັສ Zika ທີ່ຈະເປັນສາເຫດໃນການນຳໄປສູ່ໂຣກຫົວລີບ ຫຼື microcephaly ຊຶ່ງສາມາດພາໃຫ້ພວກເດັກທາລົກ ທີ່ເກີດມາມີຫົວນ້ອຍ ກວ່າ ພວກເດັກ ນ້ອຍຕາມປົກກະຕິ ທີ່ມີອາຍຸລຸ່ນລາວຄາວດຽວກັນ ປະເທດ Brazil ແມ່ນເປັນບ່ອນທີ່ໄດ້ຮັບຜົນກະທົບຢ່າງໜັກ ໂດຍໂຣກທີ່ວ່ານີ້ ຄືການຜິດປົກກະຕິຂອງເດັກທາລົກທີ່ເກີດໃໝ່ ຊຶ່ງໃນປະຈຸບັນນີ້ ທາງອົງ ການ ໄດ້ພົບເຫັນແລ້ວເກືອບ ປະມານ 4 ພັນ ກໍລະນີ ຊຶ່ງແມ່ນ 30 ເທົ່າ ສູງກວ່າປີໃດໆ ນັບຕັ້ງແຕ່ປີ 2010 ເປັນຕົ້ນມາ ທ່ານ Marco Collovati ປະຈຳຫ້ອງແລັບ Sangue Bom ໃນປອກຕຸຍການ ກ່າວວ່າ ການກວດເລືອດຕາມລຳພັງ ບໍ່ສາມາດທຳນາຍກ່ຽວກັບເຊື້ອໄວຣັສ Zika ຫ້ອງແລັບ Sangue Bom ໃຊ້ການສັງເກດຂອງອາການຂອງຜູ້ປ່ວຍ ປະກອບກັບການກວດເລືອດ ເພື່ອນຳໄປວິນິໄສໂຣກດັ່ງກ່າວ ທ່ານ Collovati ກ່າວເພີ້ມຕື່ມວ່າ ນາງ Daniela Alves de Jesus ໄວ 21 ປີ ຊຶ່ງເມື່ອໄວໆມານີ້ໄດ້ຕິເຊື້ອໄວ ຣັສ Zika ນາງໄດ້ກັບຄືນມາຫ້ອງແລັບ Sangue Bom ອີກ ເພື່ອການກວດເພີ້ມຕື່ມ ນາງ de Jesus ກ່າວວ່າ ທ່ານນາງ Margaret Chan ຜູ້ອຳນວຍການຂອງອົງການ ກ່າວວ່າ ເຊື້ອໄວຣັສນີ້ ອາດຈະແຜ່ລະບາດ ໄປທົ່ວທຸກປະເທດໃນແຖບອາເມຣິກາ ຍົກເວັ້ນແຕ່ການາດາ ແລະ Chile ທ່ານນາງ Chan ກ່າວວ່າ ໃນຂະນະທີ່ຫຼາຍໆປະເທດ ໄດ້ເຕືອນພວກແມ່ຍິງ ບໍ່ໃຫ້ຖືພາ ໃນຊ່ວງໄລ 2 ປີ ຕໍ່ໜ້າ ທ່ານນາງ Chan ໄດ້ກ່າວເນັ້ນວ່າ ຍັງບໍ່ທັນມີການພິສູດ ຢ່າງເປັນທີ່ແນ່ ນອນເທື່ອວ່າ ໄດ້ມີການເຊື່ອມໂຍງກັນ ລະຫວ່າງເຊື້ອໄວຣັສ Zika ແລະ ໂຣກຫົວລີບ ຫຼື microcephaly ນີ້ເທື່ອ